Раздан (горад)

Разда́н (арм.: Հրազդան) — горад у Арменіі ў Катайкскай вобласці. Да 1959 года мястэчка Ахта (арм.: Ներքին Ախտա). Знаходзіцца на левым беразе верхняга цячэння ракі Раздан. Знаходзіцца на адлегласці 50 км ад Ерэвана. Насельніцтва горада складае 52808 чалавек. Сярэднегадовая тэмпература паветра складае 6 °C, колькасць гадавых ападкаў - 715–730 мм. Раздан з'яўляецца адным з самых дажджлівых гарадоў Арменіі. Геаграфія Тэрыторыя горада размешчана галоўным чынам у стэпавай ландшафтнай зоне, аточанай рэдкалессем. Праз тэрыторыю горада працякае рака Раздан і яе прытокі: Цахкадзор і Какавадзор. У межах горада знаходзіцца Ахбюракскае вадасховішча з аб'ёмам у 5 млн м³, здадзенае ў эксплуатацыю ў 1953 годзе. На невялікай адлегласці ад горада, у басейне ракі Раздан знаходзяцца некалькі радовішчаў: Анкаванскае медзяна-малібдэнавае і золата-жалезаноснае, Меградзорскае поліметалічнае, у тым ліку залатаноснае, Разданскае комплекснае, галоўным чынам адзначанае ўтрыманнем злучэнняў жалеза, тытана, марганца, фосфара і іншых элементаў. Клімат рэзка-кантынентальны з умерана-халаднаватым, дажджлівым летам і даволі халоднай і снежнай зімой. Сумарная колькасць ападкаў у годзе ў сярэднім складае 550—600 мм, вільготнасць — каля 65%. Абсалютны максімум тэмпературы: +33°С Абсалютны мінімум тэмпературы: -38°С Сярэднегадовая тэмпература: 4,8°С. Зноскі Літаратура З. Коркодян «Население Советской Армении», 1932 год. О. Тумоян «Разданский район», 1981 год.